**Referat af bestyrelsesmøde den 25. november 2021**

**Til stede:** Camilla Jellesmark (formand), Pernille Knudby, Julie Bjerg Hynne, Maria Kroman, Anni Bundesen, Katrine Mohr, Mette Gade og Mette Horn

* **Nyt fra stalden og rideskolen**
  + - Vi er desværre lidt udfordret personalemæssigt, hovedsageligt grundet sygdom.
    - På trods af ovenstående har vi dog en rigtigt positiv og arbejdsom personalegruppe
    - Vi er stadig i dialog om, hvad der skal ske ift. lejligheden
  + Personale i julen
    - Vi er ved at dække julen ind, så der er personale og ferieafholdelse mellem jul og nytår
  + Ekstra wrap og hø jule- og nytårsaften
    - Vi vil sørge for ekstra wrap og hø sent om aftenen begge dage
  + Status på rideskoleheste og -ponyer
    - Vi leder fortsat efter heste og ponyer, der kan fungere i rideskolen.
    - Vi har fundet mange gode rideskoleheste og -ponyer, der fungerer rigtig godt i rideskolen. Der vil eventuelt blive et par udskiftninger, da der er et par, der ikke trives.
  + Opfølgning på rideskolestævne
    - Rideskolestævnet blev afviklet fint.
    - Rideskoleheste- og ponyer opførte sig rigtig pænt.
    - Vi har drøftet udfordringer ved afviklingen af stævnet og forsøger som altid at optimere afviklingen af stævnet til næste gang.
  + Juleshow
    - Der kommer et opslag op om juleshow. Vi vil naturligvis skulle overholde gældende Corona-restriktioner
  + Status på ombygning
    - Vi er ved at være færdige med udskiftninger af samtlige tagrender.
    - Nye porte til ridehusene vil blive lavet inden det nye år.
    - Der er lavet aquadræn, og der vil blive bygget en rende, så vandet ikke løber ned i søen.
    - Kanterne til ridehusene vil blive forbedret inden det nye år
    - Der har været miljøtilsyn. Vi vil snarest få besked om, hvad der skal optimeres, herunder eksempelvis tildækning af møddingen.
    - Der vil blive lagt måtter i den nye stald på staldgang, vaskeplads og strigleplads inden udgangen af dette år.
* **Prisstigning**
  + Pr. 1. januar 2022 vil der være prisstigninger både på rideskolehold og opstaldning. Prisstigningerne vil blive varslet snarest.
* **Foldindluk fra fællesfolde** 
  + Vi har drøftet flere scenarier ift. at kunne tilbyde senere indluk af fællesfoldsheste. Vi har grundet administrative og lønmæssige udfordringer ikke fundet en holdbar løsning. Vi opfordrer derfor til, at pensionærer hjælper hinanden.
* **Økonomi v. Julie** 
  + Budgettet blev gennemgået